"Аибашьра алагаанӡа аҩны аргылара салагеит, ҳара ҿыц нхацәан, сыԥшәма ԥҳәыс Гәдоуҭа агырцәа рыҟны иаалхәеит 40 шьапы ахәырма, ианаалга еиҭасҳаит ҩы-шықәса аус адызулеит, аха иара ахәырмаша акәхеит, иҳарҳәаз ахәырма ахкы акәымхеит. Уи ашьҭахь, саагәан агыруа-гызмал ианилша аихаҳара сара ишԥасылымшо сҳәан, салагеит ашәырқәа реихаҳара, салагеит ахәырмеи атамеи рыла,нас аҳа аҵәа, ус самханагалеит", — ҳәа иигәалаиршәоит Геннади Арчелиа.
Аихаҳара абар шьҭа 19 шықәса снапы алакуп, иҳәеит Арчелиа.
Анхаҩы гәахәарыла дзызнеиуа аус аџьабаа ӷәӷәа шацугьы ихы-иԥсы адкыланы данаҿу иқәымҿиар залшом. Геннади Арчелиа ԥсшьара аамҭас ииԥхьаӡоит ибаҳчаҿы ашәыр аихаҳара данаҿу.